**Referat fra foreldremøte, Grønnbasen Reipå Barnehage 18. september 2019**

**Saker på fellesdelen:**

**Gjennomgang av årsplanen:** Simon tok en kort gjennomgang av årsplanen for dette barnehageåret.

**Valg av representant og vararepresentant til SU**

Valgt representant: Hege Brun

Valgt vararepresentant: Andreas Heide

**Saker på team Rødrev og Fjellrev sitt møte:**

**Litt info:**

Voksne på teamene er: Fjellrev - Maiken og Kariann/vikar

 Rødrev - Eldrid og Greta/Anita (Solrun vikar)

* Det er veldig greit for oss å få beskjed om at barnet ikke kommer i barnehagen, ring eller send melding på mobilene våre. Foreldrene ønsker tilbakemelding når de har sendt melding.
* Levering og henting i barnehagen:

De fleste av dere har den gode rutinen å følge barnet på badet for håndvask når dere kommer. De som glemmer dette må lage seg denne gode vanen. Dette er et ledd i å hindre smitte ved sykdom. Følg barnet inn på basen der skal det være voksne som tar imot barna som kommer.

 Det er fint om dere sier fra om barnet har spist frokost.

Det er også greit om dere ikke kommer midt i samlingen, den begynner som regel kl 09.30 og varer ikke lengre enn til kl 10.00.

I brukerundersøkelsen gav dere oss lav skår på informasjon om barnehagedagen. Vi er ikke flinke nok til å fortelle hver enkelt om hvordan barnehagedagen har vært for deres barn. Vi ønsker å bli bedre på dette, hjelp oss gjerne ved å spørre oss om hvordan dagen har vært. Vi prøver å skrive litt på en dagsrapport. Det er flere av foreldrene som leser dagsrapporten og ønsker dette.

* Hvis dere er misfornøyd med noe så kom til oss med det, skal vi forbedre oss på ting må vi vite om det.
* Vi har bedt om ferdig pakket tursekk til Tuvendagene, vi sparer mye tid når sekkene er klare med skiftetøy og varme klær.

Vi har forresten hatt fine turer det oppe, gruppa er veldig raske til å gå og de leker fint der oppe.

* Litt mas om klær; strikk under dress og regnbukser slites fort, men de har den nyttige funksjonen at de holder buksebeina nedenfor støvelkanten så regnvann ikke renner ned i støvlene.
* Maiken presenterte periodeplanen som legges på hjemmesiden. De to reveteamene vil samarbeide mye, men vil ha samlinger og noen turer hver for seg.

**Eventuelt:**

Spørsmål om det er anledning for barna å få ro og hvile i løpet av dagen? Vi har ikke noe felles tid der alle må hvile, men det er et tilbud om å trekke seg tilbake på hvilerom på basen. Der er det madrasser og puter på gulvet. Perlerommet er også et rom der barna setter seg hvis de har behov for rolig aktivitet.

Ønske om at vi er obs på tomgangskjøring nå når det blir vinter. Alle skal stoppe motoren; eksos og det at barn kan gå inn i en bil som er i gang er argumenter for dette.

Det kom forslag om at vi kunne bruke Forut sine opplegg i forkant av basaren. Vi tar dette med oss til neste års basar.

Vi er åpne for at foreldre kan komme å være litt i barnehagen hvis de ønsker.

Referent Eldrid Skjold